สวัสดีค่ะ อยากทราบว่าคลอดบุตรมาแล้ว 2 เดือน จะกินยาคุมกำเนิดได้เลยใช่ไหมค่ะหรือ เริ่มกิน ยังไง ตอนไหน เพราะตอนนี้ก็ไม่ได้ให้นมบุตรแล้วค่ะ
สวัสดีค่ะ หากตั้งแต่หลังคลอดลูกมา 2 เดือน ยังไม่ได้มีเพศสัมพันธ์ ก็สามารถที่จะเริ่มทานยาคุมกำเนิดได้เลยค่ะ โดยสามารถเลือกทานยี่ห้อใดก็ได้ เพราะไม่ได้ให้นมลูกแล้ว และเมื่อเริ่มทาน ควรทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อให้ยาคุมได้เริ่มออกฤทธิ์ก่อนค่ะแต่หากที่ผ่านมา ได้มีเพศสัมพันธ์ไปแล้ว ก็ควรตรวจหาการตั้งครรภ์หลังจากมีเพศสัมพันธ์ครั้งสุดท้ายไปแล้วประมาณ 2 สัปดาห์ก่อน หากตรวจไม่พบการตั้งครรภ์ จึงค่อยเริ่มทานยาคุมกำเนิดค่ะ